Crazy Love
Crazy Love – šeštasis kanadiečių atlikėjo Michael Bublé studijinis albumas, išleistas 2009 m. spalio 9 d. Jam pristatyti išleisti penki singlai: „Haven't Met You Yet“, „Hold On“, „Baby (You've Got What It Takes)“, „Cry Me a River“ ir „Crazy Love“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 132 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju atlikėjo įrašu, pasiekusiu šią viršūnę. 2011 m. vasario mėnesio duomenimis, JAV parduota per du milijonai kopijų ir įrašas tapęs dukart platininiu. „Crazy Love“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje. 2011 m. vykusiuose „Grammy“ apdovanojimuose albumas laimėjo apdovanojimą už geriausią tradicinės vokalinės popmuzikos albumą, o daina „Haven't Met You Yet“ nominuota geriausio vyriško popmuzikos vokalo atlikimo.